Δημοσιογραφικός Οργανισμός Λαμπράκη

Ο Δημοσιογραφικός Οργανισμός Λαμπράκη (ΔΟΛ) ήταν ελληνική ιδιωτική εταιρεία μέσων μαζικής ενημέρωσης. Ιδρύθηκε το 1922 από τον Δημήτριο Λαμπράκη. Από το 1957 ιδιοκτήτης ήταν ο γιος του Χρήστος Λαμπράκης και έχει διαδραματίσει κυρίαρχο ρόλο στην ελληνική δημοσιογραφία και πολιτική, ιδίως μέσω των εμβληματικών εφημερίδων Το Βήμα και Τα Νέα.

Τον Μάιο του 2017, η Alter Ego Media πλειοδότησε στην ομάδα ενεργητικού β' με τις εφημερίδες και τα έντυπα του οργανισμού,Νέα εποχή για τον ΔΟΛ με τον Ευάγγελο Μαρινάκη, parapolitika.gr 01/06/2017. ενώ η Alpha Bank πλειοδότησε στην ομάδα ενεργητικού α' με τα ακίνητα που το στέγαζαν (εκ των οποίων και την έδρα του στη Χρήστου Λαδά 3). Δύο χρόνια αργότερα, το 2019, ο άλλοτε ισχυρός Δημοσιογραφικός Οργανισμός Λαμπράκη, έπαψε να υφίσταται και τυπικά.

Περιουσία
Μέχρι το 2017 ο ΔΟΛ κατείχε τις εφημερίδες Το Βήμα και Τα Νέα οι οποίες είχαν σταματήσει την έκδοσή τους λόγω των οικονομικών προβλημάτων του οργανισμού. Η Alter Ego Media με την μεταβίβαση της ομάδας ενεργητικού β' της ΔΟΛ Α.Ε., απέκτησε την ενημερωτική ιστοσελίδα In.gr, το σήμα και το ιστορικό αρχείο των εφημερίδων Το Βήμα και Τα Νέα (οι οποίες επανακυκλοφόρησαν) και το 22.11% των μετοχών που κατείχε στην εταιρεία Τηλέτυπος Α.Ε. ιδρύτρια και διαχειρίστρια του Mega Channel, ο οποίος από τις 28 Οκτωβρίου 2018 μέχρι τις 30 Δεκεμβρίου 2019, εξέπεμπε μόνο διαδικτυακά από την ιστοσελίδα του και μέσω YouTube.

Η Alter Ego Media με την μεταβίβαση της ομάδας ενεργητικού β' και της Τηλέτυπος την 1η Νοεμβρίου 2019 απέκτησε την ταινιοθήκη και το σήμα του MEGA επαναλειτουργώντας το κανάλι στις 17 Φεβρουαρίου του 2020 με διαφορετική άδεια από της προηγούμενης που είναι ανενεργή και η οποία εταιρεία τέσσερα χρόνια μετά τον ΔΟΛ έπαψε και αυτή να υφίσταται τυπικά.

Επίσης στον ΔΟΛ ανήκε και ο τοπικός ραδιοφωνικός σταθμός Βήμα FM 99.5, ο οποίος σταμάτησε οριστικά την λειτουργία του, λόγω των ιδίων οικονομικών προβλημάτων, και η συχνότητά του επιστράφηκε στο κράτος.

Οικονομικά προβλήματα
Ο ΔΟΛ κλυδωνίστηκε σοβαρά για πρώτη φορά στις αρχές της δεκαετίας του 1980, όταν η νεοεκλεγείσα κυβέρνηση του Ανδρέα Παπανδρέου μπλόκαρε την έγκριση δανείων του Οργανισμού από τις κρατικές τράπεζες, ενώ αρνήθηκε να διευκολύνει και στην αποπληρωμή των χρεών, με αποτέλεσμα ο Χρήστος Λαμπράκης να υποχρεωθεί να κλείσει το καθημερινό «Βήμα» τον Αύγουστο του 1982.

Ο Ανδρέας Παπανδρέου δήλωσε ότι «δεν μπορεί ο ελληνικός λαός να επιδοτεί επ' αόριστον και στο άπειρο τον Τύπο και μάλιστα σε τέτοια κλίμακα. Γιατί μιλάμε για 500 ή 700 εκατομμύρια μέσα σε ένα μικρό διάστημα και θα χρειαστεί και γι’ αυτά να αναβληθεί η εξόφλησή τους. Ως πού θα πάει το πράγμα; Αν υπήρχε κάποιο κριτήριο που πρέπει να στηρίξει την εφημερίδα αυτή το κοινωνικό σύνολο, τότε γιατί αυτή και όχι 25 άλλες;», ενώ αντίθετα το μέρος του ΔΟΛ πήραν πολλές προσωπικότητες από το Κέντρο και την Κεντροδεξιά, όπως οι: Κωνσταντίνος Μητσοτάκης, Γιάγκος Πεσμαζόγλου, Ευάγγελος Αβέρωφ, Γεώργιος Μαύρος.Ψαρράς Δημήτρης, Η ιστορία ενός εκδοτικού εκβιασμού, Η Εφημερίδα των Συντακτών 29/02/2016. Τελικά ο ΔΟΛ κατάφερε να σταθεί στα πόδια του με τη χρηματική βοήθεια του Βαρδή Βαρδινογιάννη. Λίγο αργότερα ο εφοπλιστής Γιάννης Μαυρακάκης, στενός φίλος του τότε διοικητή της Εθνικής Τράπεζας Στέλιου Παναγόπουλου, προσπάθησε με τη βοήθεια της κυβέρνησης να αγοράσει τον ΔΟΛ από τον Λαμπράκη, τελικά όμως χωρίς αποτέλεσμα.3-4 φορές είχε φθάσει στα πρόθυρα πτώχευσης ο ΔΟΛ επί Χρήστου Λαμπράκη!, Kontra News 27/12/2016.

Ο ΔΟΛ αντιμετωπίζει εκ νέου οικονομικά προβλήματα από το 2014, ενώ το 2016 οι τράπεζες δέσμευσαν τους λογαριασμούς για αποπληρωμή των δανείων του, με τους εργαζόμενους να κατεβαίνουν σε απεργία, και για λίγες μέρες να σταματήσει η έκδοση των εφημερίδων «Τα Νέα» και «Το Βήμα». Στις 7 Φεβρουαρίου 2017 το δικαστήριο απέρριψε αίτημα των εργαζομένων για να ανοίξουν οι σφραγισμένοι από τις τράπεζες λογαριασμοί για τις πληρωμές. Παρ' όλα αυτά οι εφημερίδες και τα περιοδικά του οργανισμού, εξακολούθησαν να εκδίδονται κανονικά («Τα Νέα» παραμένουν σταθερά η πρώτη σε κυκλοφορία εφημερίδα πανελλαδικά).

Στις 9 Απριλίου 2017, ο Σταύρος Ψυχάρης ανακοίνωσε την αποχώρησή του από τον οργανισμό λόγω των οικονομικών προβλημάτων.ΑΠΟΧΩΡΙΣΜΟΣ, Το Βήμα 09/04/2017. Μετά από ένα μήνα, τρεις εβδομάδες και μία ημέρα (31 Μαΐου) διεξήχθη πλειοδοτικός διαγωνισμός για την πώληση του ΔΟΛ. Ενδιαφέρον έδειξαν μεταξύ άλλων οι επιχειρηματίες Βαγγέλης Μαρινάκης και Ιβάν Σαββίδης, καθώς και μια κυπριακή εταιρεία συμφερόντων Δημήτρη Μελισσανίδη.Συμφερόντων Δημήτρη Μελισσανίδη η κυπριακή εταιρεία που κατέθεσε τη δεύτερη καλύτερη προσφορά για τον ΔΟΛ, iefimerida.gr 31/05/2017. Νέος ιδιοκτήτης του ενεργητικού β' αναδείχθηκε ο Βαγγέλης Μαρινάκης μέσω της Alter Ego Media καταβάλλοντας το ποσό των 22,8 εκατομμυρίων ευρώ.

Με απόφαση του Πολυμελούς Πρωτοδικείου Αθηνών, στις 11 Ιουλίου 2019, η Δημοσιογραφικός Οργανισμός Λαμπράκη Α.Ε. κηρύχθηκε σε κατάσταση πτώχευσης, λόγω υπέρογκων οφειλών της που ανέρχονται περίπου στα 265 εκατομμύρια ευρώ παρ' όλο που το 1999 είχε χρηματιστηριακή αξία τρισεκατομμυρίων δραχμών.

4π Ειδικές Εκδόσεις
Ο πρώην μεγαλομέτοχος της ΔΟΛ και διευθύνων σύμβουλος της 4π Θεόδωρος Σπίνουλας είχε κάνει συμφωνία με τον ΔΟΛ το 2008 για υπενοικίαση των τίτλων RAM, RamKid, HiTECH και National Geographic, για να τους εκδώσει εκείνος μαζί με άλλα έντυπα. Η σταδιακή εξασθένηση πωλήσεων, η έκδοση νέων χωρίς ιδιαίτερη απήχηση, η κατά συνέπεια έλλειψη ρευστότητας και η αδυναμία τραπεζικού δανεισμού, έπαιξαν καταλυτικό ρόλο στο κλείσιμο της εταιρείας, τον Νοέμβριο του 2012, με μέρος της (εργαζόμενοι και δικαιώματα της τελευταίας) να απορροφάται από την Σελένα Εκδοτική του ομίλου Σμυρνιωτάκη (όπου ο Σπίνουλας εργαζόταν ως σύμβουλος). Τέσσερα έτη αργότερα, κήρυξε πτώχευση. Από το 2018 η μονοπρόσωπη ιδιωτική κεφαλαιουχική εταιρεία εκδόσεων και παραγωγών RadNet (η οποία από το 2024 ανήκε στον Σπίνουλα) ανέλαβε την έκδοση των βιβλίων National Geographic και RamKid (μετέπειτα RadKid) μέχρι το 2025 που τέθηκε σε λύση και εκκαθάριση.RadNet

Παραπομπές

Εξωτερικοί σύνδεσμοι
Dolnet.gr (Company publications website)
Δημοσιογραφικός Οργανισμός Λαμπράκη (Επίσημη ιστοσελίδα του ΔΟΛ)

Κατηγορία:Ελληνικές επιχειρήσεις